**frica**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

frica

se naște din instinctul de conservare;

adesea înrudită-i

cu trădarea și lașitatea.

frica-i un fel de

ceață,

vrei, nu vrei,

te cuprinde.

teama indusă

descurajează,

rupe rădăcinile

discernământului;

numai

gândul cercetător -

pentru ce va fi

după moarte,

e o platoșă îndreptătoare.

înfricoșarea

denaturează realitatea,

schimbă distanțele

dintre oameni;

generează

un câmp morfogenetic-

asemănător

cu pânza unui păianjen.

prin porțile spaimei,

impulsurile energetice

atacă

membranele celulare;

incendiat e

sistemul imunitar.

cocoșul a cântat,

pleoapele se deschid încet...

o raza

traversează întunericul,

luminându-l pe Petru:

cu ochii înlăcrimați

a plâns

amar.

credința

naște curajul de a urca

de la frica de sabie ucigătoare

la frica de Dumnezeu.

iubirea,

și numai iubirea

sfărâmă

al păcatului

fruct.